דוד משה ליברמן

הרב דוד משה ליברמן (כ"א בניסן ה'תרפ"ה, 15 באפריל 1925 – כ"ה בשבט ה'תשפ"ב, 26 בינואר 2022) היה רב וגאב"ד קהילת "שומרי הדת" באנטוורפן שבבלגיה, ממיסדי וחבר נשיאות מרכז רבני אירופה.

==תולדות חייו==
עומד שני מימין במשלחת רבנים מטעם מרכז רבני אירופה עם הנשיא [[ז'וזה מנואל ברוזו]]
נולד בעיר קלן שבגרמניה, לרב יצחק אייזיק ושרה הינדא ליברמן, בהיותו בן שנה עברה משפחתו לאנטוורפן, בלגיה.

למד בבית הספר יסודי התורה בעיר אנטוורפן.

בשנת תרצ"ו עבר ללמוד בישיבת עץ חיים בעיירה היידה שבבלגיה, בראשות הרב שרגא פייבל שפירא, שם שמע שיעורים מאת העילוי הרב מרדכי פגרמנסקי, ומהרב אלחנן וסרמן ששהה בבלגיה תקופה קצרה ואף נבחן על ידו.

בתחילת מלחמת העולם השנייה ברח עם אמו ואחיו לצרפת, שם נלקח לבית יתומים של הרב .

בניסן תש"ו הגיע הרב ליברמן לאמריקה והתחיל ללמוד בישיבת לייקווד אצל הרב אהרן קוטלר, בשנת תש"ז עבר ללמוד בישיבת תומכי תמימים המרכזית - 770.

בשנת תש"ט הוא נשלח על ידי האדמו"ר יוסף יצחק שניאורסון לשיקגו ולשמש רב בקהילת "בני ראובן".

בטבת תשי"א התחתן עם חיה בת הרב יהודה חיטריק . קיבל סמיכה לרבנות מהרב ישראל זאב גוסטמן ומהרב משה פיינשטיין. בשנת תשט"ו התחיל לשמש רב בקהילת "אור חדש" בשיקגו. בשנת תשכ"ז עבר לעיר דטרויט, שם החל לשמש כרב קהילת "בני יהודה" ומנהל של בית הספר היהודי במקום.

בשנת תש"ם הוא שב לאנטוורפן והוכתר לאב"ד ורב קהילה "שומרי הדת".

בשנת תש"ס (2000) יסד יחד עם רבנים נוספים את מרכז רבני אירופה ושימש כחבר ועד הנשיאות של המרכז עד לפטירתו.

בשנת תשע"א קיבל הרב ליברמן, במשרדי העיר בהשתתפות אישי ציבור מטעם ממשלת בלגיה, מדליה על פעלו למען הכלל ובמתן עזרה וסיוע לכלל תושבי העיר.

בכ"ה בשבט ה'תשפ"ב נפטר והוא בן 96.

בהלווייתו השתתפו קהל רב, הרב ליברמן נטמן בערב שבת בחלקת חב"ד בהר הזיתים בירושלים ליד אשתו.

==משפחתו==
*גיסו, הרב אהרן חיטריק
* בנו, הרב מנחם מנדל, רב קהילת חב"ד ושליח חב"ד הראשי באשקלון
* בנו הרב צבי הירש, שליח חב"ד ורב קהילה "עדת ישראל" בלונדון
* חתנו, הרב יוסף יצחק חיטריק, שליח חב"ד ומנהל סמינר בית חנה בצפת
**נכדו, הרב מנדי חיטריק רב הקהילה האשכנזית בטורקיה, ויושב ראש איחוד הרבנים במדינות האסלאם.
* חתנו, הרב אריה ליב קפלן, היה שליח חב"ד הראשי ומייסד קהילת חב"ד בצפת
* חתנו, הרב שלמה וילהלם, שליח חב"ד ורב הראשי לז'יטומיר ומערב אוקראינה.
* חתנו, הרב שמואל פינסון, שליח חב"ד ומרבני העיר בריסל.
* חתנו, הרב מרדכי צבי קרסניאנסקי, שליח חב"ד ומרבני העיר מלבורן, אוסטרליה.

==קישורים חיצוניים==
* [https://web.archive.org/web/20180726140528/http://www.rce.eu.com/1466.html הרב דוד משה ליברמן] באתר מרכז רבני אירופה
* [http://theantitzemach.blogspot.co.il/2013/12/blog-post_3.html?m=1 זיכרונות שסיפר הרב דוד משה ליברמן]
*מרדכי ימיני, [https://rce.eu.com/wp-content/uploads/2019/07/nv-062006-1.pdf ראיון עם הרב דוד משה ליברמן], בעלון הנעשה והנשמע מס' 8, עמ' 14-18
* [https://col.org.il/news/90148 היסטוריה: מלך בלגיה אירח את הרב דוד משה ליברמן] באתר col סיוון תשע"ה
* [https://rce.eu.com/wp-content/uploads/2019/07/HarabbanimBamerkaz19-1.pdf אמן המזיגה] הרבנים במרכז, תשרי תשע"ח
*.
*.
*שלמה קוק, [https://web.archive.org/web/20170908060540/http://shturem.net/index.php?section=news&id=96469 העיניים של יהדות אירופה] עיתון בקהילה, אלול תשע"ז, באתר שטורעם
* הרצל קוסאשוילי, [https://col.org.il/news/136328 הוא ראה את הרבי ריי"צ, חלוש, כשהגיע לארצות הברית – וקיבל החלטה], אתר col ינואר 2022
*[https://col.org.il/news/144011 היארצייט הראשון לרב שהרבי צפה את הרבנות שלו], כ"ד בשבט תשפ"ג
*[http://www.teshura.com/teshurapdf/Chitrik-Margolin%20-%20Sivan%2028%2C%205771.pdf מכתבים שקיבל מהרבי הריי"צ]

==הערות שוליים==

קטגוריה:אנטוורפן: רבנים
קטגוריה:רבני חב"ד
קטגוריה:שלוחי חב"ד
קטגוריה:שיקגו: רבנים
קטגוריה:אישים שהועלו לקבורה בארץ ישראל
קטגוריה:יהודים הקבורים בהר הזיתים: חלקת חב"ד
קטגוריה:בלגים שנולדו ב-1925
קטגוריה:בלגים שנפטרו ב-2022